yakhyo/uz-wiki huggingface dataset:
„Hello Toshkent, salam Toshkent“ sud ishi

Hello Toshkent, salam Toshkent sud ishi — Telegramda „Hello Tashkent, salam Tashkent“ nomli kanal hamda guruhlarni tashkil etib, ularga fuqarolarning shaʼni va qadr-qimmatini kamsituvchi videotasvirlarni joylashtirib kelgan guruh ustidan ochilgan jinoiy ish.

Tergov 
2023-yil may oyida IIV Tezkor-qidiruv departamenti Kiberxavfsizlik markazi tomonidan Telegramda „Hello Tashkent, salam Tashkent“ nomli kanal hamda guruhlarni tashkil etib, ularga fuqarolarning shaʼni va qadr-qimmatini kamsituvchi videotasvirlarni joylashtirib kelgan guruh aniqlanib, Jinoyat kodeksining 165-moddasi 2-qismi „v“ bandi bilan jinoyat ishi qoʻzgʻatilib, extiyot chorasi sifatida vaqtincha qamoqqa olindi. Guruh aʼzolari, shuningdek, videodagi insonlarni materiallarini internet tarmoqlaridan olib tashlash, oʻchirib yuborish uchun pul undirganligi ham maʼlum qilingan.

Mazkur guruh tashkilotchilari, shuningdek, qiziquvchilarni ayol va qizlarning intim surat va videolari joylangan telegramdagi VIP chatga 100—500 ming soʻm evaziga taklif qilgan.

Sud ishi 
Jinoyat ishi 2024-yilning 11-yanvar kuni jinoyat ishlari boʻyicha Mirzo Ulugʻbek tuman sudining sudyasi J.Saidov raisligida  Jinoyat-protsessual kodeksining 19-moddasi (sudda jinoyat ishlarining oshkora koʻrilishi) talablariga muvofiq yopiq sud majlisida koʻrib chiqildi. Bu haqida Oʻzbekiston Respublikasi Oliy sudi jamoatchilik bilan aloqalar markazi rahbari Aziz Abidovxabar berdi.

Oliy sud ularga nisbatan chiqarilgan sud hukmini eʼlon qildi. Jinoyat ishlari boʻyicha Mirzo Ulugʻbek tuman sudida Jinoyat kodeksining 130-moddasi (pornografik mahsulot tayyorlash, olib kirish, tarqatish, reklama qilish, namoyish etish) 2-qismi „b“ bandi, 139-moddasi (tuhmat) 3-qismi „a“, „g“ bandlari, 140-moddasi (haqorat qilish) 2-qismi, 141-3-moddasi (shaxsning shaʼnini va qadr-qimmatini kamsituvchi hamda inson hayotining sir tutiladigan tomonlarini aks ettiruvchi maʼlumotlarni oshkor qilish) 2-qismi „b“, „v“ bandlari va 165-moddasi (tovlamachilik) 2-qismi „a“, „v“ bandlarida nazarda tutilgan jinoyatlarni sodir etgan guruh aʼzolariga oid jinoyat ishini koʻrib chiqish boʻyicha sud hukmi eʼlon qilindi
.

Eʼlon qilingan sud hukmiga muvofiq guruh aʼzolariga 3 yildan 7 yilgacha muddatga ozodlikdan mahrum qilish jazosi tayinlandi.

Oliy sud saytidagi maʼlumotlarga koʻra, jabrlanuvchilar 62 nafarni tashkil etgan, ulardan 55 nafari ayol.

Ish boʻyicha, dastlab 6-7 kishi hibsga olingan boʻlsa-da, 3 nafar shaxs — Sh. I, B. S. va V. X.ga nisbatan sud ishi olib borilgan.

Guruh tomonidan rasm va videolar yuklangan telegramdagi kanal va guruhlar Oʻzbekiston Respublikasi Raqamli texnologiyalar vazirligi orqali bloklandi.

Manbalar 

Jinoyatchilik
Miina Härma

Miina Härma (; 1935-yilgacha Miina Hermann; 1864-yil 9-fevral, Kõrveküla, Tartu, Estoniya — 1941-yil 16-noyabr, Tartu, Estoniya) — estoniyalik kompozitor, organchi, xor dirijyori.

Hayoti va ijodi 
Miina Härma oʻqituvchi va musiqachi oilasida tugʻilgan. Miina Härma Tartudagi maktabga borgan. 15 yoshidan boshlab estoniyalik kompozitor va yozuvchi Karl August Hermanndan fortepianino chalishni oʻrganadi. 1883-yildan 1890-yilgacha Miina Sankt-Peterburg konservatoriyasida organ (Lui Gomilius qoʻl ostida) va kompozitorlikni oʻrgangan. Oʻqishni tugatgach, Miina Sankt-Peterburgda qoladi. Bu yerda musiqa oʻqituvchisi va organchi boʻlib ishlagan. Xorijda konsertlarda qatnashgan. 1894-yilda Tartuga qaytib keladi. Bu shaharda organchi boʻlib ishlagan va aralash xorga asos solgan (1920 yildan „Miina Hermanni Lauluseltsi segakoor“). 1903-yildan 1915-yilgacha Miina Kronshtadtda yashab, asosan shu yerda musiqa oʻqituvchisi boʻlib ishlagan. Birinchi jahon urushi paytida Tartuga qaytib ketadi. 1917-yilda qizlar gimnaziyasida musiqa oʻqituvchisi boʻlib ishga kirib, u yerda 1929-yilgacha ishlaydi. Shu bilan birga, „Eesti Muusika Kuukirja“ oylik jurnalining bosh muharriri va „Tartu musiqa sanʼati uyushmasi“ () raisi ham boʻlgan. 1919-yilda boshqa musiqachilar bilan birgalikda Tartuda Oliy musiqa maktabiga asos solgan. 1939-yilda Tartu universitetining faxriy doktori etib saylanadi va Tallin konservatoriyasining faxriy professori boʻladi. Miina oʻlimigacha Tartuda yashaydi. Raadi qabristoniga dafn qilingan. 1965-yilda estoniyalik haykaltarosh Aleksandr Eller uning qabriga granitdan qabrtosh oʻrnatirgan.
1917-yildan beri Miina Härma dars bergan Tartudagi ayollar gimnaziyasi (Jaan Tõnissoni koʻchasi, 3-uy) 1964-yilda uning nomi bilan atala boshlandi. 1984-yilda uning haykali gimnaziya oldida oʻrnatiladi. 2014-yilda Miina Härma tavalludining 150 yilligiga bagʻishlangan eston yevro esdalik tangasi chiqariladi. Yozma va onlayn ovoz berish natijalariga koʻra 1999-yilda tuzilgan XX asrdagi Estoniyaning 100 ta buyuk arboblari roʻyxatiga kiritilgan.

Musiqiy asarlari 
Miina Härma nafaqat organchi va Estoniya musiqiy hayotining faol ishtirokchisi, balki birinchi navbatda Estoniya qoʻshiq festivallarida xor rahbari va kompozitor sifatida ham tanilgan. Miina Härma lirik ohangi bilan ajralib turadigan 200ga yaqin xor asarlarini yozgan. Bundan tashqari, Miina Härma xorlar uchun uchta qoʻshiq kitobni, oʻnta kavatinani, „Kalev va Linda“ kantatasini (1895), bir nechta mashhur xalq qoʻshiqlari aranjirovkalarini va „Murueide tütar“ musiqiy pyesasini (1902) yozgan.

Xotira 
Tallinning Lasnamäe tumanidagi koʻcha va piyodalar koʻprigi uning nomi bilan ataladi.

Manbalar 

1941-yilda vafot etganlar
16-noyabrda vafot etganlar
1864-yilda tugʻilganlar
9-fevralda tugʻilganlar
Silva Kaputikyan uy muzeyi

Silva Kaputikyan uy-muzeyi (arman: Սիլվա Կապուտիկյանի տուն-թանգարան) 2009-yilda Armanistonning Yerevan shahrida tashkil etilgan. Muzey arman shoiri Silva Kaputikyanning shaxsiy buyumlari, esdalik sovgʻalari, mukofotlari, qoʻlyozmalari, kitoblari va adabiy asarlarini koʻrgazma qilish hamda saqlashga bagʻishlangan.

2009-yil 20-yanvarda Silva Kaputikyan tavalludining 90 yilligi munosabati sababli Armaniston hukumati qarori bilan muzey tashkil etilgan. Muzey ochilishida prezident Serj Sargsyan va Kaputikyanning oʻgʻli Ara Shiraz ishtirok etgan. 2007-yilda muzey joylashgan koʻchaga Kaputikyan koʻchasi nomi berilgan.

Koʻrgazma 
Muzey Kaputikyan 30 yil yashagan kvartirada joylashgan. Uning yotoqxonasi, ish xonasi va yashash xonasi uning xohishiga koʻra, xuddi uning hayoti davomida qanday boʻlgan boʻlsa, xuddi shunday saqlangan. Uy-muzey beshta vitrinadan iborat. Birinchisiga shoir tugʻilgan va 1954-yilgacha yashagan Amiryan koʻchasi, 20-uyidan olingan buyumlar kiradi. Ikkinchi vitrinda uning shaxsiy buyumlari, jumladan soatlar, sumkalar, aksessuarlari va fir’avnning marjonlari boʻlagi (yoshi 3000 yildan ortiq) saqlanadi. Uchinchi vitrinada Kaputikyan Avetik Isaxakyan, Sergey Parajanov, Vazgen I, Paruyr Sevak va Siamantodan olgan sovgʻalar. Toʻrtinchi vitrinda Kaputikyanning „Shon-sharaf belgisi“, „Xalqlar doʻstligi“ va „Oktyabr inqilobi“ ordenlari. Beshinchi koʻrgazmada aʼzolik chiptalari joylashgan. Yoʻlakda Kaputikyanning oʻgʻli, mashhur haykaltarosh Ara Shiraz tomonidan yaratilgan gipsdan ishlangan byust oʻrnatilgan.

Uy-muzey Silva Kaputikyan koʻchasi, 1-bino, 4-qavatda joylashgan.

Kaputikyan asarlarini namoyish qilishdan tashqari, uy-muzeyning vazifasi asarlarni qayta nashr etish va odamlarga Kaputikyan adabiy merosi haqida maʼlumot berishdir. Muzey tomonidan olib borilgan izlanishlar natijasida 18 ming varaqdan ortiq qoʻlyozmadan nusxa koʻchirildi. Muzeyga tashrif buyuruvchilar orasida maktab oʻquvchilari, ziyolilar, Armaniston va diaspora fuqarolari, turli mamlakatlardan kelgan sayyohlar bor. Muzey va Silva Kaputikyan fondining birgalikdagi faoliyati natijasida turli albomlar, filmlar, kassetalar yaratildi. Har yili sentabr oyining soʻnggi shanbasida muzey ichida sheʼriyat bayramlari oʻtkaziladi.

Galereya

Manbalar
Zeliha Ağrıs

Zeliha Ağrıs (1998-yil 20-yanvarda tugʻilgan) — turkiyalik taekvondochi. 2017-yilda super yengil vazn toifasida jahon chempionligini qoʻlga kiritgan.

Shaxsiy hayoti 
Zeliha Ağrıs 1998-yil 20 yanvarda Konya viloyatining Beyşehir shahrida tugʻilgan. Konya shahrida ulgʻaygan. Otasi restoran boshqaruvchisi boʻlgan.

Bolaligida juda qiziqqon qiz boʻlgan. Yaqin-atrofdagi sport zallaridan birida taekvondo mashgʻulotlarini tomosha qilib, mazkur sport turiga qiziqib qolgan. Dastlab otasi qizini taekvondoga bilan shugʻullanishiga rozi boʻlmagan. Murabbiy Zelihaning otasini koʻndirgan. Zeliha oʻn yoshida taekvondo bilan shugʻullana boshlagan. Keyinchalik ota-onasi uning faoliyatini qoʻllab-quvvatlagan.

U Konya shahridagi Selçuk universitetining jismoniy fanlar yoʻnalishida tahsil olgan.

Faoliyati 
2011-yilgi Gruziyaning Tbilisi shahrida oʻtkazilgan tekvondo boʻyicha kadetlar oʻrtasidagi Yevropa chempionatida xalqaro maydondagi debyutini amalga oshirgan.

Portugaliyaning Portu shahrida boʻlib oʻtgan 2013-yilgi yoshlar oʻrtasidagi Yevropa chempionatida xalqaro musobaqalardagi ilk medalini qoʻlga kiritgan. −55 kg vazn toifasida bronza medali sohibasiga aylangan. 2014-yilda Shvetsiyada boʻlib oʻtgan Telleborg open turnirining −55 kg vazn toifasida ishtirok etib, kumush medalni qoʻlga kiritgan. Ağrıs Latviyaning Daugavpils shahrida oʻtgan 2015-yilgi yoshlar oʻrtasidagi Yevropa chempionatida oltin medal sohibasiga aylangan. Shveytsariyaning Montreux shahrida boʻlib oʻtgan 2016-yilgi Yevropa chempionatida bronza medalni qoʻlga kiritgan. Bolgariyaning Sofiya shahrida oʻtkazilgan 21 yoshgacha boʻlgan Yevropalik taekvondochilar oʻrtasidagi chempionatda bronza medalini va 2017-yilgi Islom birdamigi oʻyinlarida (Ozarbayjon, Boku) kumush medalini qoʻlga kiritgan. Janubiy Koreyaning Muju shahrida oʻtgan 2017-yilgi jahon chempionatlarida oʻz vazn toifasida oltin medal sohibasiga aylangan. Yarim finalda Dinorahon Mamadibragimova va finalda Tatiana Kudashovani magʻlub etgan.

Manbalar 

Yashayotgan insonlar
1998-yilda tugʻilganlar
Ruhi Sarıalp

Ruhi Sarıalp (15-dekabr 1924-yil — 3-mart 2001-yil) — Turkiyalik sportchi. Asosan yengil atletikaning uch hatlab sakrash yoʻnalishidagi musobaqalarda qatnashgan. Manisada tugʻilgan.

Shaxsiy hayoti 
Ruhi taniqli turk davlat arbobi Ali Fuat Cebesoyning singlisi Ayşe Cebesoy bilan turmush qurgan.

Faoliyati 
1948-yilda Buyuk Britaniyaning London shahrida oʻtkazilgan yozgi olimpiya oʻyinlarida (yengil atletikaning uch hatlab sakrash yoʻnalishida) Turkiya sharafini himoya qilgan. Mazkur olimpidada 15 m 2 sm uzoqlikka sakrab, bronza medalini qoʻlga kiritishga muvaffaq boʻlgan.

Konya shahridagi harbiy maktabda oʻqiyotgan paytida yengil atletika bilan shugʻullana boshlagan. 1945-yilda uch hatlab sakrash boʻyicha Turkiya rekordini oʻrnatgan. Ikkinchi marta olimpiya oʻyinlarida bronza medalini qoʻlga kiritganidan soʻng, 1950-yilda Belgiyaning Brssel shahrida oʻtkazilgan ogʻir atletika boʻyicha Yevropa chempionatida bronza medali sohibiga aylangan. Shu tariqa Sarıalp olimpiada va Yevropa chempionatlarida medal qoʻlga kiritgan ilk Turkiyalik yengil atletikachiga aylangan. Ruhi Sarıalp 1951-yilda Italiya Rim shahrida harbiylar oʻrtasida oʻtkazilgan yengil atletika boʻyicha jahon chempionatida gʻolib boʻlgan va jahon rekordini oʻrnatgan. 1952-yilgi chempionatda ham gʻoliblikni qoʻlga kiritgan.

Ruhi Sarıalp sportdagi faoliyatini yakunlagandan soʻng, Istanbul Texnika Universiteti (İTÜ) jismoniy tarbiya oʻqituvchisi lavozimida faoliyat olib borgan. Istanbulning Tuzla tumanida joylashgan İTÜning yopiq sport zali Ruhi Sarıalp sharafiga nomlangan. Sarıalp Fenerbahçe sport klubining yengil atletika boʻlimi oliy kengashi raisi boʻlgan.

Ruhi Sarıalp 2001-yil 3-mart kuni Izmirda vafot etgan. Istanbuldagi Edirnekapı shahidlar qabristonida dafn etilgan.

2024-yil fevralda Istanbuldagi Ataköy Arenada Yengil atletika bpʻyicha Ruhi Sarıalp kubogi oʻtkazilgan.

Manbalar 

2001-yilda vafot etganlar
1924-yilda tugʻilganlar
Turkiyada tugʻilganlar
Turkiyada vafot etganlar
Kishilar
Sportchilar
Yengil atletika boʻyicha jahon chempionati gʻoliblari
Alifbo boʻyicha sportchilar
Latviya universiteti botanika bogʻi

Latviya universiteti botanika bogʻi () Latviya, Rigadagi botanika bogʻi. Bu Latviyadagi eng qadimgi botanika bogʻi.

Tarix 
1922-yilda tashkil etilgan dastlab Dreiliņi shahrida joylashgan hamda, Latviya universitetining Oʻsimliklar morfologiyasi va sistematikasi instituti tomonidan nazorat qilingan.

Tuzilishi 
Latviya universitetining botanika bogʻida bir nechta boʻlimlar mavjud boʻlib, ular keyinchalik sektorlarga, laboratoriyalarga boʻlingan. Bogʻda xodimlar asosan manzarali bogʻdorchilik va koʻkalamzorlashtirish boʻyicha bilimlar bazasini rivojlantirish, oʻsimliklar introduksiyasi hamda eksperimental tadqiqotlar bilan shugʻullanadilar. Botanika bogʻi hududida Latviya trigonometrik tarmogʻining geodezik boshlangʻich nuqtasi mavjud.

Botanika bogʻidagi oʻsimliklar kolleksiyasi 8300 ga yaqin turlardan iborat boʻlib, ulardan 2000 ga yaqini tropik va subtropik oʻsimliklardir. Dendrazorda 750 ga yaqin turlarni, shuningdek manzarali va dorivor oʻsimliklarni, palma apelsinlarini uchratish mumkin.

2012-yilda botanika bogʻi hududida tropik kapalaklar uyi qurilgan. U yerda Janubiy Amerika, Osiyo va Afrikaning tropik oʻrmonlaridan kelgan kapalaklar yashaydi.

Taʼlim 
Latviya universitetining botanika bogʻi kolleksiyasidagi oʻsimliklarning kelib chiqishini, eng muhim xususiyatlarini va ular haqidagi qiziqarli faktlarini bilish imkonini beradigan ekskursiyalar tashkil qilingan.

Latviya universitetining Botanika bogʻida turli madaniy tadbirlar, konsertlar, maʼruzalar, raqs tomoshalari, ochiq osmon ostidagi kino tomoshalari, yillik bayramlar va boshqa tadbirlar oʻtkaziladi.

Rivojlanish 
2013-yilda homiylar Boris va Inara Teterev fondi hamda Latviya universiteti rektori Mārcis Auziņš botanika bogʻini rivojlantirish boʻyicha hamkorlik loyihalarini qoʻllab-quvvatlash boʻyicha memorandumni imzoladilar. Loyiha 2017-yil oxirigacha amalga oshirildi. Toʻrt yil ichida bogʻning markaziy qismi, shuningdek, rhododendron, koʻp yillik fern plantatsiyalarining bir qismi qayta tiklandi. Eski yogʻoch taxta panjarasi oʻrniga zamonaviy va mustahkam metall panjara oʻrnatildi. Latviya yovvoyi oʻsimliklari kolleksiyasi va tosh bogʻi tashkil etildi. 2017-yilda olma bogʻi taʼmirlandi.

Manbalar 

Koordinatalar Vikimaʼlumotlarda
Kim Se-Jong

Kim Se-Jong-(1996-yil 28-avgustda tug'ilgan) - Jellyfish Entertainment bilan shartnoma imzolagan Janubiy Koreyalik qo'shiqchi va aktrisa. U "Produce 101"da  dasturida ikkinchi o'rinni egalladi va I.O.I va Gugudan a'zosi bo'ldi. Shuningdek, u "Talents for Sale" dasturida MC sifatida ishlaydi.

Hayoti 
Kim Se-Chjon  Shimoliy Jeolla provinsiyasining Chonju shahrida tavallud topgan.  

Aktrisa Xanyang ayollar universitetining musiqa bo'limida o'qiydi.

Faoliyati

Mashhurlikdan oldin 
Kim 2012-yilda 17 yoshda   K-pop Star 2 tanlovining ikkinchi mavsumida ishtirok etadi.  Ikkinchi bo'limda Yang Hyun-suk (YG) ga uning ijrosi juda yoqadi va ular "I Need A Girl" qo'shig'ida Taeyang bilan birga duet kuylashadi.  U Nicole Curry va Li Su Kyung bilan finalga chiqadi. Ushbu turdagi mag'ubiyati sababli u YG Entertainment, JYP Entertainment yoki SM Entertainmentga kira olmadi.

2016-yildan hozirgi kungacha: 101, I.O.I va yakkaxon faoliyati 
2016-yil fevral oyida Kim, Kim Na-young va Kang Mi-na bilan birga Jellyfish Entertainment vakili bo'lgan "Produce 101" dasturida ishtirok etadi va ular bilan birgalikda  yangi qizlar guruhida debyut qilish imkoniyatiga ega bo'ldi.   

2016-yil 1-aprelda guruh nomi I.O.I deb e'lon qilinadi. Kim 525 352 ovoz bilan tanlovni ikkinchi o‘rinda yakunlaydi. 

U, shuningdek , Kim Chen-Kuk, Li Seo-jin va No Xong-Chul bilan birga "KBS"-ning "Sotiladigan iste'dodlar"  tele dasturini olib boradi. 

2016-yil 10-iyun kuni YMC Entertainment Kim I.O.Idan tashqari Gugudan guruhi bilan debyut qilishini va reklamalarda qatnashishini eʼlon qildi. 

Kim 2016-yil 23-noyabrda "Meduza" loyihasi doirasida "Gul yo'li" ( hangul : gangeg;deb nomlangan o'zining RR : Kkotgil nomli yakkaxon qo'shig'ini chiqardi). Sejongning yakkaxon ijrochi sifatidagi birinchi chiqishi  2016-yil 30-noyabr kuni bo‘lib o‘tdi. U yakkaxon qo'shig'ini Show Championda ijro etdi.

Aktrisa 2017-yil 12-yanvarda " Moviy dengiz afsonasi" teleseriali uchun "If only"  sountrekini  kuyladi.

Diskografiyasi

Filmografiyasi

Estrada shoulari

Manbalar

Tashqi havolalar 

1996-yilda tugʻilganlar
Yashayotgan insonlar
Nurzoda

Nurzoda - (Arabcha:نورزادا forscha: نورزاده, tojikcha: Нурзода- ayollar va qizlar ismi Madina — (arabcha: المدينة ‎ - ayollar va qizlar ismi, musulmonlar va Yevropa davlatlarida keng tarqalgan qizlar va ayollar ismi hisoblanadi. Nurzoda rus, tatar, boshqird, turk millatlaridan qoʻllanadi.

Tarixi

Oʻxshash ismlar 
• Nurzoda ismiga monand ismlar: Nurzode, Nurzodat, Nurzohat, Nurzoyat.

• Toʻgʻridan-toʻgʻri tarjimasi arab tilida yana „Baxtu iqbol farzandi yoki nurga nurkangan (baxtli) qiz“, odobli, aqlli“ degan maʼnoni anglatadi, grekchadan toʻgʻridan toʻgʻri „ilhomlantiruvchi“ deb tajima qilingan.

Hayotda va jamiyatda mavqeʼi 
Nurzoda ismli ayollar va qizlar — tabiatiga koʻra viqorli, omadli, shaddod, aqlli yetakchili qobiliyatiga ega, muammolarni hal etishda sezgir va topqirlik bilan yondashuvchan, oq koʻngil hisoblanadi.

Manbalar 
1.Значение имени Нурзода.

2.Гафуров А. Имя и история: Об именах арабов, персов, таджиков и тюрков. Словарь. — Н.: Наука, 1987. — С. 161.

3.Сводный словарь личных имен народов Северного Кавказа / Отв. ред. проф. Р. Ю. Намитокова. — Н.: ФЛИНТА: Наука, 2012. — С. 128, 473..

Yana qarang 
 Nurzoda - boshqa ismlar

Havolalar 

„Status name“ nurzoda
Yusufjon Husayinov

Yusufjon Husayinov (1983-yil; Toshloq tumani, Fargʻona viloyati, OʻzSSR) — iqtisodchi, 2022–2024-yillarda Bagʻdod tumani hokimi boʻlgan.

Hayoti 
Yusufjon Husayinov Akbaraliyevich 1983-yilda Toshloq tumanida tavallud topgan. 2000–2004-yilllarda Toshkent davlat iqtisodiyot universitetida tahsil olib, 2005-yildan iqtisod tizimida oʻz faoliyati boshlagan.

2020–2022-yillarda Fargʻona viloyati Iqtisodiy taraqqiyot va kambag‘allikni qisqartirish bosh boshqarmasi boshlig‘ining birinchi o‘rinbosari lavozimida faoliyat yuritgan.

2022-yil 24-yanvarda Bagʻdod tumani hokimi lavozimiga taʼyinlangan. 2024-yil 19-fevralda esa egallab turgan lavozimidan ozod etilgan.

Manbalar 

1983-yilda tugʻilganlar
Hokimlar
Fargʻona viloyatida tugʻilganlar
Toshloq tumanida tugʻilganlar
Bagʻdod tumani hokimlari
Oʻktam Sadin

Oʻktam Sadin – Qashqadaryolik shoir. 1965-yilda Qashqadaryo viloyati Chiroqchi tumanidagi Suvliq qishlogʻida tavallud topgan.

Ijodi 
Shoirning „Koʻngil kulbasi“, „Bardosh tonggi“, „Oʻzimni uygʻotdim“ singari sheʼriy toʻplamlari nashr etilgan. Asarlari "Qashqadaryo bayozi 2", „Soʻz tashrifi“ sheʼriy turkumlaridan ham joy olgan. Oʻktam Sadinning sheʼrlari bir nechta gazeta va jurnallarda chop etilgan. Jumladan, „Sharq yulduzi“, „Yoshlik“, „Mushtum“ jurnallari va „O'zbekiston adabiyoti va san'ati“ gazetasi bunga misol boʻla oladi. "Bardosh tonggi" toʻplami orqali shoir mashhurlikka erishgan. Oʻktam Sadinning ayollar haqidagi "Ayolimga", „Sogʻinchlar sargʻayar“, „Qizimning sheʼrlari“, „Sogʻindim“, „Taqdir“, „Ayolni kamsitmang“, „Onamga“'' kabi sheʼriy toʻplamlari ham chop etigan. Oʻktam Sadin "Inson manfaati gazetasi direktori sifatida faoliyat yuritgan.

Manbalar 

Shoirlar
Chiroqchi tumanida tugʻilganlar
Berk Atan

Berk Atan Turkiyalik aktyor va model 1991-yil 26-sentyabrda tugʻilgan.

Hayoti va faoliyati 
Atan 1991-yil 26-sentyabrda Izmirda tugʻilgan. Uning otalik oilasining kelib chiqishi Bosnianlik edi.<ref name=kanald2015-06-19 Uning otasi va uning oilasi futbolchilar edi. Shuningdek, Berk Atan bolaligidan darvozabonlik karerasini tark etgan edi. U Beykent Universitetini aktyorlik fakultetini tamomlagan.
Atan 2011-yilgi Best Model of Turkey tanlovida „Eng yaxshi vaʼdalar“dan biri sifatida tanlandi. Keyin u 2012-yilgi Best Model of Turkey tanlovining gʻolibi boʻldi.
Aktyorlik debyutini „Her Şey Yolunda“ serialida oʻtkazgan va Selçuk Demircioğlu rolini oʻynagan. U asosan toʻrt fasl davomida mashhur boʻlgan oilaviy komediya seriali Gönül Dağı, yoshlik serialidagi „Güneşin Qizilari“dagi Burju Özberk bilan birga Savaş roli va Almila Ada bilan birga „Cennetʼin Gözyashlari“ filmidagi Selim roli bilan tanilgan.

Manbalar
Burcu Özberk

Burcu Özberk Turk aktrisa (1989-yil 11-dekabrda tugʻilgan). U „Afili Aşk“ filmidagi roli uchun 2020-yilda romantik komediyadagi eng yaxshi ayol roli uchun Oltin kapalak mukofotini oldi. U 2021-2022-yillarda Aşk Mantık İntikam (Sevgi, Sabab, Hattoki) serialida Esra Erten Korfalı rolini oʻynagan.
Uning televideniyedagi debyuti 2013 yilda Muhtasham yuz yil tarixiy serialida Hurijan Sulton obrazini oʻynadi. Uning muvaffaqiyati „Güneşin qizlari“ yoshlik serialidagi Nazli Yilmaz roli bilan muvaffaqiyatga erishdi. U kinodagi debyutini tarixiy filmi Direniş Karatay bilan amalga oshirdi va u Türkiye Gençlik Best Actress mukofotiga sazovor boʻldi. Bundan tashqari, u Erdal Beşikçioğlu Tatbikat Sahnasida bir nechta pyesalarda rollar gavdalantirgan, jumladan Quills'.Şahane Damat'' romantik komediya serialida bosh rolni ijro etgan. 2017-2018 yillar orasida u bir vaqtning oʻzida „Aslan Ailem“ komediya serialida va „Badem Şekeri“ telefilmida oʻynagan. Keyinchalik u Kanal D ning „Afili Aşk“ romantik komediya serialida bosh rol oʻynadi va bu roli uchun „Eng yaxshi romantik komediya aktrisasi“ sifatida „Oltin kapalak“ mukofotini qoʻlga kiritdi. Keyin Erdal Beşikçioğlu bilan „Çocukluk“ serialida oʻynadi. U Fox Turkiyaning "Aşk Mantık İntikam" romantik komediyasida İlhan Şen bilan birga rol oʻynagan.

Teatr 
 Aşk Aptalı
 Woyzeck Masalı
 Marquis de Sade
 The Philistines
 Ayyar Hamza
 Kuş Bakışı Kabare
 Macbeth Abla
 Little Red Riding Hood and Her Friends

Manbalar

Havolalar
Hare Sürel

Hare Sürel (1983–yil 5–mart kuni tugʻilgan) Turkiyalik aktrisa.
U 1983–yil Istanbulda tugʻilgan. Uning oilasi asli Samsungdan.
U oʻrta maktabda oʻqiyotganda aktyorlikka qiziqib qoldi va Istanbul universiteti Davlat Konservatoriyasini teatrshunoslikni mutaxassisligi boʻyicha tamomlagan. U Marmara Universitetidan magistr darajasini oldi.
U oʻz faoliyatini 2000–yilda boshlagan. 2013 va 2014–yillar oraligʻida u "Medcezir" oʻsmirlar dramasi serialida Leyla rolini ijro etgan. 2015–yilda u Mert Fırat va Melisa Sözen bilan birga Bir Varmış Bir Yokmuş filmida suratga tushgan. Xuddi shu yili u Meltem Karayel obrazini yaratgan Kanal D teleseriali Poyraz Karayelning aktyorlar safiga qoʻshildi. 2019–yilda u Show TV Chukur serialida rol ijro etdi.

Manbalar

Havolalar
Vosiljon Nazarov

Nazarov Vosiljon Shuhratovich (17-sentyabr 1984-yil; Buvayda tumani, Farg'ona viloyati, OʻzSSR) — moliyachi, 2021–2022-yillar Bagʻdod tumani hokimi, 2022-yildan Fargʻona shahri hokimi.

Hayoti 
Nazarov Vosiljon 1984-yil 17-sentyabrda Fargʻona viloyatining Buvayda tumanida tavallud topgan. 2002–2006-yillarda Toshkent davlat iqtisodiyot universitetida moliya sohasi boʻyicha tahsil olgan.

Faoliyati 
Dastlab, 2006–2007-yillarda Fargʻona viloyati monopoliyadan chiqarish, raqobat va tadbirkorlikni qoʻllab-quvvatlash hududiy boshqarmasi, Monopolist korxonalarning tarkibiy jihatdan oʻzgartirish boʻlimi bosh mutaxassisi;  2007–2008-yillarda Fargʻona viloyati moliya boshqarmasining Ijtimoiy soha va aholini ijtimoiy  jihatdan himoya qilish boʻyicha moliyalashtirish boʻlimi yetakchi iqtisodchisi va Fargʻona viloyati moliya boshqarmasining Byudjetni jamlama boʻlimi bosh iqtisodchi; 2008–2009-yillarda Fargʻona viloyati moliya boshqarmasining Byudjetni jamlama boʻlimi boshligʻi oʻrinbosari va Fargʻona viloyati moliya boshqarmasi Sogʻliqni saqlash muassasalarini moliyalashtirish sektori mudiri; 2009–2011-yillarda Fargʻona viloyati Buvayda tumani moliya boʻlimi Sogʻliqni saqlash muassasalarini moliyalashtirish sektori mudiri; 2011–2012-yilllarda Fargʻona viloyati Buvayda tumani Moliya boʻlimi Sogʻliqni saqlash muassasalarini moliyalashtirish sektori bosh iqtisodchisi; 2012–2014-yillarda Byudjetdan tashqari Pensiya jamgʻarmasi Buvayda tumani boʻlimi rahbari; 2014–2016-yillarda Fargʻona viloyati xususiylashtirish, monopoliyadan chiqarish va raqobatni rivojlantirish hududiy boshqarmasi boshligʻi oʻrinbosari; 2016–2018-yillarda Fargʻona viloyati Buvayda tumani hokimligi Moliya boʻlimi mudiri va Buvayda tumani hokimining iqtisodiyot va tadbirkorlik masalalari boʻyicha birinchi oʻrinbosari; 2018–2019-yillarda Xususiylashtirilgan korxonalarga koʻmaklashish va raqobatni rivojlantirish Fargʻona viloyati hududiy boshqarmasi boshligʻi va Davlat aktivlarini boshqarish agentligi Fargʻona viloyati hududiy boshqarmasi boshligʻi; 2019–2021-yillarda Fargʻona viloyati hokimligi moliya bosh boshqarmasi boshligʻi kabi lavozimlarda faoliyat olib borgan.

Vosiljon Nazarov 2021-yil 6-fevralda Bagʻdod tumani hokimi lavozimida tayinlangan. 2022-yil 24-yanvardan esa Fargʻona shahri hokimi lavozimiga oʻtib, oʻz faoliyati yuritmoqda.

Manba 

1984-yilda tugʻilganlar
17-sentyabrda tugʻilganlar
Buvayda tumanida tugʻilganlar
Fargʻona viloyatida tugʻilganlar
Bagʻdod tumani hokimlari
Fargʻona shahri hokimlari
Hokimlar

Toshkent davlat iqtisodiyot universiteti bitiruvchilari
Ozodlik maydoni (Tallin)

Ozodlik maydoni () — Estoniyaning Tallin shahridagi Eski shaharning janubiy chekkasidagi maydon boʻlib, u yerda davlat tadbirlari va turli konsertlar oʻtkaziladi. Sharqda Avliyo John cherkovi (1862—1867-yillar qurilgan), janubda Kaarli bulvari va yer ostida joylashgan savdo markaz (2008—09-yillar), gʻarbda Estoniya urushi xotirasiga bagʻishlangan Gʻalaba ustuni (2009) bilan chegaralangan.

Dizayni 
Hozirgi dizayn meʼmorlar Tiit Trummal, Veljo Kaasik va Andres Alver tomonidan yaratilgan. 2010-yilgacha bu yer mashinalar toʻxtash joyi edi. U 7752 m² maydonga ega boʻlib, oʻlchamlari taxminan 110 metrga 75 metrmi tashkil etadi.

Yaqin atrofdagi joylar 
 Avliyo John cherkovi
 Palace mehmonxonasi
 Georg Ots Tallin musiqa kolleji
 Rus teatri
 Tallin shahri hukumati binosi
 Tallin sanʼat zali
 Estoniya rassomlari uyushmasi binosi
 Estoniya zamonaviy sanʼat markazi

Tarixi

Respublikadan oldingi 
Maydon XIX asr oʻrtalarida buzib tashlangan Xarju darvozasi oldidagi shved qalʼasi oʻrnida barpo etilgan. 1867-yilda maydonda Avliyo John cherkovi qurilgan. 1910-yilda maydon toshlar bilan qoplangan. Shahar Rossiya imperiyasi tomonidan bosib olinganining 200 yilligi munosabati bilan maydonda Pyotr I haykali oʻrnatilgan, 1922-yil 1-mayda esa demontaj qilingan.

Birinchi respublikada 
1935-yilda maydonning umumiy maydoni kengaytirildi. Bulvarlar boshqa joyga koʻchirilib, deyarli 2,500 kvadrat metr yangi maydon qurildi.

Sovet davrida 
1941-yil 29-aprelda Ozodlik maydoni Estoniya [[[SSSR]] tomonidan bosib olingandan keyin Gʻalaba maydoni deb nomlandi. 1941-yilning kuzida, Germaniya Vermaxti kelganidan keyin Ozodlik maydoni nomi tiklandi. 1944-yil 22-sentyabrda Qizil Armiya Tallinga kirdi va 1948-yilga kelib uning nomi Gʻalaba maydoniga qaytarildi. Sovet davrida Ozodlik maydoni Gʻalaba maydoni () nomi bilan tanilgan. SSSRda maydonda Gʻalaba kuni, Oktyabr inqilobi va 1969-yilgacha Xalqaro mehnatkashlar kuni kabi bayramlar sharafiga paradlar boʻlib oʻtgan.

Zamonaviy Ozodlik maydoni 
Ozodlik xochi va Mustaqillik urushi yodgorligi 2009-yil 23-iyunda Estoniya mustaqillik urushi paytida halok boʻlganlar uchun yodgorlik sifatida ochildi.

Galereya

Manbalar 

Estoniya
Diqqatga sazovor joylar
Dóra Maurer

Dóra Maurer (1937-yilda Budapeshtda tugʻilgan) — vengriyalik rassom. U kino va fotografiya, rassomlik sanʼati, spektakllar va haykaltaroshlik kabi koʻplab sohalarda faoliyat olib boradi. Maurer 1970-yillardagi avangard ijodi bilan eʼtirofga erishgan. U keyinchalik sanʼat karerasini butun dunyo boʻylab namoyish etilgan zamonaviy va modern sanʼat taʼsiridagi ijod naʼmunalari orqali rivojlantiradi. Maurerning sanʼati matematik va murakkab tizimli jarayonlarga asoslangan. Dóra Maurerning aksariyat ishlari tomoshabinga variantlarni koʻrsatish va tomoshabin bu variantlar bilan nimalar qila olishi mumkinligi mavzusiga asoslanadi. Dóra Maurer ijodiga qoʻshimcha ravishda Budapeshtdagi Tasviriy sanʼat fakultetida professor va kurator boʻlgan.

Hayoti 
Dóra Maurer 1950-yillarda grafik rassomlikka oʻqigan. 1970-yillarda u fotografiya va harakatlanuvchi tasvirlarda ishlay boshladi, koʻpincha musiqachilar bilan hamkorlik qiladi. U, shuningdek, ijodiy ijro mahorat darslarini tashkil etadi. U 1970-yillardan boshlab tobora koʻproq geometrik va mavhum chizmalar va rasmlar yarata boshlaydi.

2019-2020-yillarda Tate Modernda uning yirik retrospektiv koʻrgazmasi boʻlib oʻtgan. White Cube galereyasi 2019-yildan Maurernining asarlarini taqdim qila boshladi. U shuningdek, Carl Kostyál tomonidan taqdim etilgan.

Ijodi 
Dóra Maurer ishlarida geometrik, matematik va konseptual tizimlarning barchasi mavjud. Dóra Maurer tomoshabin uning sanʼatini harakat sifatida koʻrishi uchun oddiy jarayonlar singari narsalarni koʻrsatishda turli davrlarni oʻrganadi. U shunchaki tomoshabinga turli xil narsalar bilan nima qilishlari mumkinligi haqida misollar keltiradi, ularni nima qilishlari haqida oʻylashga majbur qiladi. Maurerning barcha ishlarida geometrik kompozitsiyalar va dizaynlar aks ettirilgan. U foydalanadigan kompozitsiya, tasvirlar, chiziqlar, chiziqlar kengligi, ranglar, burchaklar va boshqalar bilan juda uslubiydir. Uning eng mashhur asarlaridan baʼzilari uning kvazi-fotosuratlaridan, „Harakatning qaytariladigan va oʻzgaruvchan bosqichlari“ seriyasidan va „Oʻzaro bogʻlanishlar“ seriyasidan olingan.

Koʻrgazmalari

Shaxsiy koʻrgazmalari 
 Dóra Maurer, Karl Kostyal, London, 2015-yil
 Ritter muzeyi — Suratlar, 2014-yil 18-oktabr—2015-yil 19-aprel
 5tadan 6tasi, Kuratori Katharine Kostyal, White Cube Masons Yard, 2016-yil 24-may—2016-yil 9-iyul
 Dóra Maurer, Kurator: Ketrin Kostyal, White Cube Bermondsey, 2019-yil 12-sentyabr—2019-yil 3-noyabr
 Tate Modern — 2019-yil 5-avgust—2020-yil 5-iyul
 Dóra Maurer — SUMUS — Biz birgamiz, De Appel, Amsterdam, 2023-yil, 8-iyul—23-sentyabr

Manbalar 

Vengriyalik rassomlar
Serhat Mustafo Qilich

Serhat Mustafa Kılıç (1975-yil 8-iyulda tugʻilgan) — turk aktyori va teleradio boshlovchisi sifatida faoliyat koʻrsatgan.

Yoshligi va karyerasi 
1994-yilda Kılıç toliq qoplab beriladigan stipendiya bilan Bilkent universiteti musiqa va sahna sanʼati fakultetining teatr boʻlimiga oʻqishga kirdi. 1998-yilda ushbu maktabni imtiyozli diplom bilan tugatgan. Uning sahnadagi ilk professional roli 1998-yilda Anqara sanʼat teatrida Ariel Dorfmanning „Bevalar“ pyesasi rejissyori Rutkay Aziz tomonidan ishlangan. 1999-2000-yillarda Diyarbakir davlat teatrida ishlagan. Xuddi shu yillarda Diyarbakir shahar teatrlarida aktyorlik saboqlari bergan va shu muassasada "Barish Adasi" spektaklini boshqargan. 2002-yilda majburiy xizmatini yakunlash uchun Erzurum davlat teatriga aktyor sifatida tayinlangan. 2005-yilda Hacettepe universiteti Anqara davlat konservatoriyasida magistraturani tamomlagan va Erzurum Otaturk universiteti Tasviriy sanʼat fakulteti teatr boʻlimida oʻqituvchi sifatida dars berishni boshlagan. 2008-yilda Davlat teatrlaridagi lavozimidan boʻshab, Istanbulda oʻqishni davom ettira boshladi. U Istanbulda ishlagan joylar orasida Tiyatro Dot va BKM bor. 2009-2010-yilgi mavsumda "Generalna proba samoubstiva" spektakli bilan Istanbul shahar teatrlariga qoʻshildi. Istanbul shahar teatrlarida 3 mavsum yopiq kassa sifatida sahnaga chiqdi. Kılıç 14-Afife Teatrida Yilning eng muvaffaqiyatli musiqali va komediyali erkak aktyori nominatsiyasida toʻrt xil personajni tasvirlagan ushbu spektakldagi ijrosi uchun mukofotlanadi. 2012-yilda esa u Cats & Dogs (Soho Istanbul) nomli prodyuserlik kompaniyasiga asos soladi. 2014-yil noyabr oyida aktyorlik, yozish, raqs va vokal taʼlimi boʻyicha darslar beruvchi Serhat Kılıç maktabiga asos soldi.

“Seksenler” davri komediyasida Ergun obrazini olti fasl davomida ijro etgan va keyinchalik Nuri Bilge Ceylan Jeylan rejissyorligida Kann kinofestivalida gʻolib boʻlgan Qish uyqusi (film) filmida Imom Hamdi obrazini tasvirlagan. Bu filmdagi ijrosi bilan u 47-SİYAD mukofotida eng yaxshi yordamchi erkak aktyor mukofotiga nomzod boʻldi. U Xalqaro Emmi mukofotlariga nomzod boʻlgan "Söz" harbiy serialida rol oʻynagan. va Serhat Turkiyaning birinchi prezidenti Mustafa Kemal Atatürkning hayotiga asoslangan “Veda” filmida Salih Bozok va Hukmdor Usmon Usmon I hayotidan" serialida Koʻse Mihal rolini oʻynagan.

U "Xatirla Sevgili" serialida rol oʻynagan va u yana "Benim Annem Bir Melek" mashhur komediyasida ozarbayjon qahramoni sifatida ishtirok etdi keyinchalik u „Janob Hiiragining uy xonasi“ filmining adaptatsiyasi boʻlgan „Öğretmen“ yoshlik jinoyati serialida rol ham oʻynagan. va „Ezel“, „Yol Arkadaşim“, „Maraşli“, „Bizim Evin Halleri“ kabi mashhur seriallarda suratga tushgan. Uning veb-seriyasi Şeref Bey va Avjida.

U „Chember“ detektiv filmida va Baskın Karabasan, Nokta, Robinson va Cuma, Mavzer, Topal Shukranʼın Maceralari, Cenazemize Hoş Geldiniz, Yol Arkadaşim kabi koʻplab filmlarda rol oʻynagan.

Mukofotlari 
20-Sadri Alishik teatr va kino mukofotlari — Tanlov komissiyasining maxsus mukofoti (Kish Uykusu)

Manbalar
Arman tibbiyot muzeyi

Arman tibbiyot muzeyi (Harutyun Minasyanning shaxsiy kolleksiyasi) 1999-yil 18-mayda Yerevanda ochilgan.

Tarix 
Muzey 1999-yilda Armaniston Madaniyat vazirligi va Rigadagi Pauls Stradins tibbiyot tarixi muzeyida shaxsiy muzeylaridan biri sifatida roʻyxatga olingan. Muzey arman anʼanaviy tibbiyotining madaniy, tibbiy merosini aks ettiruvchi tibbiy anjomlarni toʻplash, saqlash, namoyish qilish hamda yetkazish, shuningdek, Armaniston ichida va undan tashqarida arman tibbiyotining urf-odatlarini targʻib qilish uchun xizmat qiladi.

Koʻrgazmalar 
Harutyun Minasianning 30 000 ga yaqin kolleksiyasidan faqat 5000 tasi muzeyda namoyish etiladi. Eksponatlar quyidagi toifalardan boʻlingan.

 Arxeologik
 Geologik-etnografik
 Bojxona
 Tibbiy materiallar
 Tibbiy amaliyot bilan bogʻliq materiallar
 Kutubxona
 Arxiv
 Foto arxiv

Mis, loy, shisha, fayans, metall yoki yogʻochdan yasalgan idishlar, koʻzalar, vazalar, shishalar, stakanlar, tosh, bronza yoki yogʻochdan tayyorlangan tibbiy asboblar, musiqa asboblari, kitoblar, hujjatlar, fotosuratlar, mebellar, qazilgan inson qoldiqlari kabi materiallar muzeyda namoyish etiladi. Muzeyning eng qimmatli buyumlari Metsamordan topilgan 5000 yillik urna, Gorisdan olib kelingan idishlar va Armanistonning Jrahovit qishlogʻida olib borilgan qazishmalar natijasida topilgan 5000 yillik qayiqdir.

Bundan tashqari, muzeyda 200-100 yil oldin turli mamlakatlarda nashr etilgan tibbiy kitoblar, masalan, Petros Kalantaryan tomonidan 1793-yilda Yangi Naxichevanda yozilgan „Qisqacha tibbiyot maktabi“, Mxitar Geratsi tomonidan yozilgan „Jermants Mxitarutyun“ kabi kitoblar saqlanadi. Bundan tashqari, muzeyda arman shifokorlariga tegishli buyumlar, mebellar, shaxsiy, uy-roʻzgʻor buyumlari, masalan, stollar, javonlar, yogʻoch muzlatgichlar, stullar, sandiqlar, bochkalar, haykallar, rasmlar, Sovet Ittifoqi yoki boshqa mamlakatlarning grammofonlari, radiolar, televizorlar, telefonlar, soatlar, qishloq xoʻjaligi, oshxona anjomlari va boshqalarni topish mumkin.

Manzil 
Muzey Nor Arabkir tibbiyot markazining oltinchi qavatida joylashgan.

Galereya

Manbalar 

Koordinatalar Vikimaʼlumotlarda
Hovhannes Shiraz uy muzeyi

Hovhannes Shiraz uy-muzeyi (arman . Հովհաննես Շիրազի տուն-թանգարան) 1983-yilda Armanistonning Gyumri shahri Kumayri tarixiy tumanida ochilgan. Muzey arman shoiri Hovannes Shirazning shaxsiy buyumlari, qoʻlyozmalari va asarlarini koʻrgazma qilish va saqlashga bagʻishlangan.

Bino 1886-yilda Shirak viloyatidan keltirilgan qizil tuf toshidan qurilgan boʻlib, Keshishyan ismli badavlat savdogarning uyi boʻlgan. Sovet davrida omborxona sifatida ishlatilgan. 1983-yil iyul oyida hukumat amaldorlari binoni yashab turishi uchun Shirazga taklif qilishdi. Biroq shoir 1984-yilning mart oyida vafot etgani uchun bu uyda atigi bir yil yashadi.

Uning merosini saqlab qolish uchun bino keyinchalik Armaniston hukumati qarori bilan uy-muzeyga aylantirildi. 1988-yilgi Armaniston zilzilasi tufayli muzeyni taʼmirlash ishlari toʻxtab qoldi. Binoga zilziladan zarar koʻrgan 8 uysiz oila joylashtirildi.

USAID agentligi zilziladan keyin uyda yashovchi koʻchirilgan oilalarga boshqa uy topishga yordam berdi.

Bugungi kunda gʻarbiy jabhada katta hovliga olib boradigan hashamatli darvoza oʻrnatilgan. Muzey oltita xonadan iborat. Birinchisida shoirning bolaligi haqidagi maʼlumotlar keltirilgan. Ikkinchi xona esa Shiraz hayoti vaqtidagidek jihozlangan. Qolgan toʻrt xonada yozuvchining ijodiy ishlari, rasmlari, haykallari va boshqalar joy olgan. Koʻrgazmada amerikalik yozuvchi Jon Steibeckning Shirazga Yerevanda mehmondoʻstligi uchun sovgʻa qilgan kartinasi qoʻyilgan.

Uy-muzey Armaniston, Gyumri 3104, Varpetats koʻchasi, 101-uyda joylashgan.

2024-yilda Gyumri shahrida Hovannes Shirazning 110 yilligiga bagʻishlangan tadbir dasturida muzeyga yangi eksponatlar berildi. Shirak davlat universiteti muzeyga arxiv hujjatlarini topshirdi.

Galereya

Manbalar 

Koordinatalar Vikimaʼlumotlarda
Trakay tarixiy milliy bogʻi

Trakay tarixiy milliy bogʻi — Litvaning janubi-sharqida, Trakay mintaqasida joylashgan milliy bogʻ. Eng yaqin shahar — Trakay. Bu Yevropadagi yagona tarixiy milliy bogʻdir.

Tarix 
Hozirgi bogʻ hududida Litva tarixi uchun juda muhim ahamiyatga ega boʻlgan Trakay shahri va Eski Trakay qishlogʻi joylashgan.

Trakay tarixiy milliy bogʻi 1992-yilda Litvaning tarixiy davlatchiligining madaniy yodgorliklarini, shuningdek, asl tabiiy muhitni saqlab qolish uchun tashkil etilgan. Bu Yevropadagi yagona tarixiy milliy bogʻdir. 2003-yil 8-iyulda milliy bogʻ YuNESKOning madaniy meros ob’ektlari roʻyxatiga kiritilgan.

Geografiya 
Milliy bogʻ Litva Respublikasining janubi-sharqiy qismida, poytaxt Vilnyusdan 25 km gʻarbda joylashgan. Bogʻ Dzukija togʻlari hududida dengiz sathidan 102-228 m balandlikda oʻrnashgan. Bogʻning maydoni 8200 gektarni tashkil qiladi. Bogʻda 1400 gektar maydonni egallagan 32 tadan ortiq koʻllar mavjud. Ularning eng yiriklari Galve (361 ga), Skaistis (286 ga), Bernardina (88 ga) va Totorischiu (76 ga).

Flora va fauna 
Shahar aralash oʻrmonlar (3900 ga) bilan oʻralgan boʻlib, ular sharqda botqoqlik, adirlarga, shimol va gʻarbda vodiylarga aylanadi. Ushbu landshaft Litva va Yevropaning koʻplab noyob turlari uchun qulay yashash sharoiti hisoblanadi.

Diqqatga sazovor joylar 
Milliy bogʻ hududida koʻplab diqqatga sazovor joylar mavjud boʻlib, ularning asosiylari:

 Trakay eski shaharchasi;
 Trakay oroli qal’asi;
 Trakay yarim oroli qal’asi;
 Uzhutrakis;
 Qadimgi Trakay — Litva Gertsogi Vitovtning tugʻilgan joyi.
 Daniliškės — Vilnyus viloyatidagi eng qadimgi qishloq.

Turizm 
Tarixiy milliy bogʻdagi eng yirik turistik diqqatga sazovor joy 1962-yilda Trakay oroli qal’asida tashkil etilgan. Qasrda muzey joylashgan boʻlib, u 1955-1987-yillarda vayronalardan tiklangan. Shuningdek, sayyohlar eng koʻp tashrif buyuradigan joylar orasida TyszkiewiczUžutrakis, Trakayning eski shaharchasi (shu jumladan yarim orol qal’asi) va Varnikay yoʻli bor.

Tasvirlar

Manbalar 

Litva
Friedrich Akel

Friedrich Karl Akel (; 5-sentyabr 1871-yil, Halliste, Pernau uyezdi — 3-iyul 1941-yil, Tallin) — estoniyalik davlat arbobi, diplomat, shifokor.

Taʼlimi 
Friedrich Akel Imperator Yuryev universitetida tibbiyot fakultetida tahsil olgan (1892—1897), Berlin, Praga va Leipzigda (1899—1901) malaka oshirgan, oftalmolog.

Shifokorlik faoliyati 
Friedrich Akel Yuryev universitetining klinikasida assistent, Rigadagi oftalmologiya klinikasida va Varshavadagi Ujazdowski kasalxonasida shifokor boʻlgan. 1902—1904-yillar va 1905—1912 yillarda Revalda oftalmolog, 1904—1905-yillarda rus-yapon urushi frontida shifokor boʻlgan. 1907-yilda xususiy klinikaga asos solgan estoniyalik shifokorlardan biri boʻlgan. Friedrich Akel Tallin shahar dumasi raisi, faxriy kelishtiruvchi sudyasi ham boʻlgan.

Siyosatchi va diplomat 
Friedrich Akel Shimoliy Boltiqboʻyi shifokorlar ittifoqi va Tallin xalq taʼlimi jamiyati kengashi aʼzosi, „Kalev“ sport jamiyati raisi, Tallin jamgʻarma va kredit uyushmasi aʼzosi va boshqaruvi raisi, keyinroq esa Tallinn Krediitpank (Kreditbank) boshqaruvi rais boʻlib ishlagan. 1920—1922-yillarda Estoniya Yevangelist Lyuteran cherkovi konsistoriyasining dunyoviy vitse-prezidenti boʻlgan.

1922—1923-yillarda Estoniyaning Finlyandiyadagi elchisi. 1923—1924, 1926—1927, 1936—1938 yillarda Estoniya tashqi ishlar vaziri. 1924-yil 26-martdan 16-dekabrgacha riigivanem (davlat boshligʻi) boʻlgan, bu lavozimda boʻlganida kommunistlar davlat toʻntarishini amalga oshirishga urinishadi (1924-yil 1- dekabr), ammo toʻntarish muvaffaqiyatsiz yakunlangan. Akel hukumati aʼzolaridan biri, transport vaziri Karl Kark oʻldirilgan, ammo oʻzi tirik qolgan. 1928—1934-yillarda Shvetsiya va Daniyada elchi, 1934—1936-yillarda Germaniya va Gollandiyada elchi boʻlgan. Rahvuskoguning (Estoniya milliy majlisi) uchinchi chaqiriq Riigikogu aʼzosi va oltinchi chaqiriq Riigikogu deputati boʻlgan. 1924—1931-yillarda Estoniya Olimpiya qoʻmitasi raisi, 1928—1932-yillarda Xalqaro olimpiya qoʻmitasi aʼzosi .

Oʻlimi 
1940-yil 17-oktyabrda NKVD tomonidan hibsga olinib, 1941-yil 3-iyulda otib oʻldirilgan.

Manbalar 

1941-yilda vafot etganlar
3-iyulda vafot etganlar
1871-yilda tugʻilganlar
5-sentyabrda tugʻilganlar
Niderlandiya milliy futzal terma jamoasi

Niderlandiya futzal terma jamoasi Niderlandiya terma jamoasi. U Niderlandiya Qirollik Futbol Assotsiatsiyasi (KNVB) tomonidan boshqariladi. Niderlandiyada 1989-yilda Rotterdamda futzal boʻyicha birinchi jahon chempionatini tashkil qilingan va u finalda Braziliyaga 2:1 hisobida magʻlub boʻlib, ikkinchi oʻrinni egallagan.

Turnir rekordlari

FIFA futzal boʻyicha jahon chempionati

UEFA futzal boʻyicha Yevropa chempionati

Futzal Gran-prisi

Yutuqlar 

 1989-yil FIFA futzal boʻyicha jahon chempionati: 2 
 2006-yil Edegem 4 Nations futzal turniri: 1-chi

Oʻyinchilar

Hozirgi tarkib 
The following players were called up to the squad for the UEFA 2024 FIFA Futsal World Cup qualification matches against Kazakhstan and Azerbaijan on 15 and 20 September 2023, respectively.
Caps and goals are correct as of 21 September 2023.
Head coach: Miguel Andrés Moreno

Soʻnggi qoʻngʻiroqlar 
The following players have also been called up to the squad within the last 12 months.

PRE

COV Player withdrew from the squad due to contracting COVID-19.
INJ Player withdrew from the squad due to an injury.
PRE Preliminary squad.
RET Retired from international futsal.

Manbalar

Havolalar 

 KNVB.nl — KNVBning rasmiy sayti 

Yevropa futzal terma jamoalari
Niderlandiyada futzal
Niderlandiya milliy sport jamoalari
Halil Mutlu

Halil Mutlu (tugʻilgandagi ismi Halil Aliev; 1973-yil 14-iyul; Postnik, Bolgariya) — turkiyalik sobiq professional ogʻir atletikachi. Koʻp karra jahon va olimpiya chempioni. Mutlu Olimpiya oʻyinlarida ketma-ket uchta oltin medalni qoʻlga kiritgan beshta ogʻir atletikachidan biri. Uning sportchilik faoliyatidagi yutuqlari beshta jahon chempionati, toʻqqizta Yevropa chempionati va 20 dan ortiq jahon rekordlarini (52, 54 va 56 kg vazn toifalarida) oʻz ichiga oladi.

Faoliyati 
1994-yilda Yevropa va jahon chempionatlarida gʻoliblikni qoʻlga kiritgan. Bunday musobaqalarda gʻolib boʻlish tez orada Mutlu uchun odatiy holga aylanib qolgan. Faoliyatidagi dastlabki olimpiya oʻyinlarida 1992-yilda 52 kg vazn toifasidagi musobaqada qatnashgan va beshinchi oʻrinni egallagan. 1996-yilda 54 kg vazn toifasida amaldagi jahon chempioni va jahon rekordchisi sifatida olimpiadada ishtirok etgan. Atlantadagi olimpiya oʻyinlarida Mutlu siltab koʻtarish boʻyicha jahon rekordini yangilagan va oltin medalni qoʻlga kiritgan. 1999-yilgi jahon chempionatida kumush medal sovrindori Adrian Jigauni taxminan 20 kilogrammga ortda qoldirib, jahon rekordini yangilagan holda chempionlikni qoʻlga kiritgan. 2000-yilgi Sidney olimpiadasiga qadar hech qaysi musobaqada magʻlub boʻlmagan va Sidneyda ham raqiblaridan yaqqol ustunlik qilgan. Bu safar Halil dast koʻtarishda ham, siltab koʻtarishda ham jahon rekordini oʻrnatgan 56 kg vazn toifasida chempionlikni qoʻlga kiritgan.

2003-yilda yelkasidan olgan jarohati sababli vaqtincha −62 kg vazn toifasiga oʻtgan.

Mutlu 1990-yillarning oʻrtalaridan boshlab oʻz vazn toifasida ustunlik qilgan. 2004-yilgi Afina olimpiadasigacha 2002-yilgi mavsumni jarohati tufayli oʻtkazib yuborgan boʻlishiga qaramasdan, besh marta jahon chempionligini qoʻlga kiritishga muvaffaq boʻlgan. Afinada xitoylik Vu Meyjinni dast koʻtarishda 5 kg va siltab koʻtarishda 7,5 kilogrammga ortda qoldirgan. Shu tariqa yana bir marta olimpiada chempionligini qoʻlga kiritgan.

Shaxsiy hayoti 
Mutlu uylangan va 1990-yillarning boshidan beri Turkiyaning Anqara shahrida yashaydi. U Koniyadagi Konya Kombassan klubi aʼzosi boʻlgan. Ibrahim Elmali Halilga murabbiylik qilgan. Mutlu ogʻir atletikadan tashqari kurashni bilan ham shugʻullanib turgan.

Manbalar 

Yashayotgan insonlar
1973-yilda tugʻilganlar
Estoniya Islom markazi

Estoniya Islom markazi () — Estoniyaning Harju okrugi, Tallinn shahri Lasnamae tumanidagi masjid.

Estoniya Islom Markazi 2008-yilda Estoniya musulmon jamiyatini ifodalovchi notijorat tashkilot Estoniya Islom jamoati tomonidan tashkil etilgan. Markaz har xil din va millat vakillari uchun ochiq boʻlib, ibodat, madaniy tadbirlar va taʼlim tadbirlari uchun joy sifatida xizmat qiladi

Arxitekturasi 
Masjid shaharning Lasnamae tumanidagi ofis blokida joylashgan.

Transport 
Masjidga Elronning Ülemiste stansiyasidan janubi-sharqda piyoda borish mumkin.

Yana qarang 

 Estoniyada islom

Manbalar 

Koordinatalar Vikimaʼlumotlarda
Estoniyadagi masjidlar
Razi maktabi

Razi maktabi — Nyu-Yorkning Vudsayd shahridagi islom maktabi. Maktab Nyu York yosh bolalar taʼlimi departamenti bilan hamkorlikda barcha 4 yoshli bolalar uchun bogʻchagacha boʻlgan toʻliq kunlik bepul darslarni taklif qiladi.

Roziy maktabi Nyu-York Islom instituti bilan bir binoda joylashgan.

Manbalar

Havolalar 

 
Kvinsdagi maktablar
Nyu York shtatidagi xususiy boshlangʻich maktablar
Nyu York shtatidagi xususiy oʻrta maktablar
Nyu York shtatidagi xususiy oʻrta maktablar
Nyu York shtatidagi islom maktablari
Exeter masjidi

Exeter masjidi va madaniyat markazi Angliyaning Devon hududidagi Exeter shahrida joylashgan masjiddir.

Tarixi 
Masjid tarixi 1976-yilda 15 York yoʻlida yigʻilish va namoz oʻtkazish uchun doimiy joy sifatida foydalanish uchun sotib olingandan keyin boshlangan. Vaqt oʻtishi bilan koʻproq joy kerak boʻlgani uchun 14 York Road dagi joy ham sotib olingan. 2000-yillarning oxirida qoʻshni maktabdan yer sotib olinganidan soʻng, Exeter musulmon jamoasi uchun maxsus qurilgan masjid ustida ish boshlangan. Hozirgi masjid taxminan 1,7 million funt sterlingga tushgan uch yillik qurilish ishlaridan soʻng 2011-yilda ochilgan.

2018-yilda masjid valiylari din arbobi Sodiq Al-Gʻariyoniydan olingan xayr-ehsonlar yuzasidan ommaviy axborot vositalarining savollariga javob berishlariga toʻgʻri kelgan.

2019-yilgi Christchurch masjididagi otishmalardan soʻng Exeter masjidi odamlar musulmon jamoatchiligi bilan birdamlik uchun qoʻriqlab turgan masjidlardan biri edi.

Manbalar 

Koordinatalar Vikimaʼlumotlarda
2011-yilda qurilgan masjidlar
Angliyadagi masjidlar
Usul ash-Shoshiy

Usul ash-Shoshiy (; Uṣūl ash-Shāshī) — Hanafiy mazhabiga koʻra usul al-fiqh boʻyicha matn. U koʻplab madrasalarda, ayniqsa Janubiy Osiyoda qoʻllaniladigan Dars-i Nizomiy oʻquv dasturining bir qismi sifatida oʻrganiladi. Asar muallifi kimligi haqida bahs-munozaralar bor.

Manbalar 

Hanafiy adabiyoti